তথ্যবিবরণী নম্বর : ৩২০৫

**গত দশ বছরে দেশের দারিদ্র্যের হার অর্ধেকের নিচে নেমে এসছে**

 **-- পররাষ্ট্রমন্ত্রী**

ঢাকা, ১১ ভাদ্র (২৬ আগস্ট) :

 পররাষ্ট্রমন্ত্রী ড. এ কে আব্দুল মোমেন বলেছেন, বিশ্বে যে দু’টি দেশের দারিদ্র্যে হার সবচেয়ে বেশি কমেছে তার মধ্যে বাংলাদেশ অন্যতম। গত ১০ বছরে দেশের দারিদ্র্যের হার অর্ধেকের নিচে নেমে এসেছে।

 আজ ঢাকায় জাতীয় জাদুঘর মিলনায়তনে জাতীয় শোক দিবস উপলক্ষে বেসরকারি বিশ্ববিদ্যালয় আয়োজিত আলোচনা সভা ও দোয়া মাহফিলে বক্তৃতাকালে মন্ত্রী এসব কথা বলেন।

 মন্ত্রী বলেন, বঙ্গবন্ধু শেখ মুজিবুর রহমান সবচেয়ে বেশি জোর দিয়েছিলেন কৃষি ও শিক্ষা ক্ষেত্রে। কৃষি বিপ্লব যখন সফলতার দোরগোড়ায় তখনই বঙ্গবন্ধুকে হত্যা করা হয়। কিন্তু তারা বঙ্গবন্ধুর আদর্শ ও চেতনাকে হত্যা করতে পারেনি।

 বেসরকারি বিশ্ববিদ্যালয় সমিতির চেয়ারম্যান শেখ কবির হোসেনের সভাপতিত্বে অনুষ্ঠানে অন্যন্যের মধ্যে পানিসম্পদ উপমন্ত্রী এ কে এম এনামুল হক শামীম, শিক্ষা উপমন্ত্রী মহিবুল হাসান চৌধুরী ও বিশ্ববিদ্যালয় মঞ্জুরি কমিশনের চেয়ারম্যান ড. কাজী শহিদুল্লাহ বক্তৃতা করেন।

#

তৌহিদুল/ফারহানা/রফিকুল/রেজাউল/২০১৯/২২৫২ ঘণ্টা

তথ্যবিবরণী নম্বর : ৩২০৪

**সাংস্কৃতিক ঐতিহ্য সংরক্ষণ বিষয়ক আন্তর্জাতিক সম্মেলনে সংস্কৃতি প্রতিমন্ত্রীর অংশগ্রহণ**

ঢাকা, ১১ ভাদ্র (২৬ আগস্ট) :

 সংস্কৃতি বিষয়ক প্রতিমন্ত্রী কে এম খালিদ আজ সকালে উজবেকিস্তানের সামারখন্দ শহরে অনুষ্ঠিত "Preservation of Tangible and Intangible Cultural Heritage: Challenges and Strategies" শীর্ষক আন্তর্জাতিক সম্মেলনে অংশগ্রহণ করেন।

 উজবেকিস্তানের প্রধানমন্ত্রী Abdulla Oripov আনুষ্ঠানিকভাবে আন্তর্জাতিক এ সম্মেলনের উদ্বোধন করেন। সম্মেলনে জাতিসংঘের শিক্ষা, বিজ্ঞান ও সংস্কৃতি সংস্থা ইউনেস্কো প্রধান (মহাপরিচালক) Audrey Azoulayসহ বিভিন্ন দেশের সংস্কৃতি মন্ত্রিগণ  অংশগ্রহণ করেন।

 উল্লেখ্য, উজবেকিস্তানের সামারখন্দে ২৬ হতে ৩০ আগস্ট পাঁচ দিনব্যাপী অনুষ্ঠিত "Sharq Taronalari (Melodies of Orient)" শীর্ষক ১২তম আন্তর্জাতিক সংগীত উৎসবের অংশ হিসেবে এ আন্তর্জাতিক সম্মেলনের আয়োজন করা হয়েছে এবং এতে ৮০টি দেশের ৪০০ এর বেশি প্রতিনিধি অংশগ্রহণ করে।

#

ফয়সল/ফারহানা/রফিকুল/রেজাউল/২০১৯/২২২৮ ঘণ্টা

তথ্যবিবরণী নম্বর : ৩২০৩

**চীন বাংলাদেশের বড় উন্নয়ন অংশীদার**

 **-- রেলপথমন্ত্রী**

ঢাকা, ১১ ভাদ্র (২৬ আগস্ট) :

 রেলপথ মন্ত্রী মোঃ নূরুল ইসলাম সুজন আজ চীনের বেইজিংয়ে চায়না স্টেট রেলওয়ে গ্রুপের  চেয়ারম্যান Lu Dongfu এর সাথে দ্বিপক্ষীয় বৈঠকে অংশ নেন। এ সময় রেলপথ মন্ত্রণালয় সম্পর্কিত সংসদীয় স্থায়ী কমিটির সদস্য মোঃ সাইফুজ্জামান ও নাদিরা ইয়াসমিন জলি উপস্থিত ছিলেন।

 বৈঠকে বাংলাদেশের উন্নয়নে চীন সরকারের ভূমিকা নিয়ে আলোচনা হয়। রেলপথ মন্ত্রী বলেন, উভয় দেশের মধ্যে পারস্প‌রিক যোগাযোগের ক্ষেত্র বৃ‌দ্ধি পাচ্ছে, বিশেষ করে বাংলাদেশ রেল যোগাযোগ ক্ষেত্রে। বর্তমানে চীন বাংলাদেশের বড় উন্নয়ন অংশীদার। মন্ত্রী বলেন, প্রধানমন্ত্রী শেখ হাসিনা রেল যোগাযোগ খাতে বিনিয়োগকে সর্বোচ্চ অগ্রাধিকার দিয়েছেন।

 বাংলাদেশের উন্নয়নে রেল সেবার উন্নয়ন, হাই স্পিড ট্রেন তৈরি-সহ একাধিক ক্ষেত্রে বাংলাদেশের সাথে চীনের কাজ করার সুযোগ আছে বলে মন্ত্রী এ সময় উল্লেখ করেন এবং এজন্য চীনকে বাংলাদেশ রেলও‌য়ে খাতে আরো বিনিয়োগের আহ্বান জানান।

#

শরিফুল/ফারহানা/রফিকুল/রেজাউল/২০১৯/২২২২ ঘণ্টা

তথ্যবিবরণী নম্বর : ৩২০০

১৫ই আগস্টে ঘাতকরা বাংলাদেশকে হত্যা করতে চেয়েছিল

 ---শিক্ষামন্ত্রী

ঢাকা, ১১ ভাদ্র (২৬ আগস্ট) :

শিক্ষামন্ত্রী ডা. দীপু মনি বলেছেন, ১৫ই আগস্টের হত্যাকা- শুধু একজন রাষ্ট্রপ্রধানকে হত্যা বা কোনো রাজনৈতিক হত্যাকা- ছিল না, এটা ছিল সংগ্রাম ও ত্যাগের বিনিময়ে অর্জিত বাংলাদেশ নামক রাষ্ট্রকে হত্যা করার একটি ষড়যন্ত্র। ১৫ই আগস্ট ও ২১শে আগস্ট একই ষড়যন্ত্রের অংশ। ১৫ই আগস্ট শোক পালনের পাশাপাশি ষড়যন্ত্রকারীদেরকে প্রতিহত করার দিন।

আজ রাজধানীর সেগুনবাগিচায় আন্তর্জাতিক মাতৃভাষা ইনস্টিটিউটে জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবস উপলক্ষে মাধ্যমিক ও উচ্চ শিক্ষা বিভাগের আয়োজনে এক আলোচনা সভা ও দোয়া মাহফিলে প্রধান অতিথির বক্তৃতায় মন্ত্রী এসব কথা বলেন।

মাধ্যমিক ও উচ্চ শিক্ষা বিভাগের সিনিয়র সচিব মোঃ সোহরাব হোসাইনের সভাপতিত্বে আলোচনা সভায় বিশেষ অতিথি হিসেবে উপস্থিত ছিলেন শিক্ষা উপমন্ত্রী মহিবুল হাসান চৌধুরী, কারিগরি ও মাদ্রাসা বিভাগের সচিব মুনশী শাহাবুদ্দিন আহমেদ প্রমুখ।

এর আগে মন্ত্রী জাতীয় শোক দিবস উপলক্ষে শহীদদের স্মরণে সারা দেশের সকল শিক্ষা প্রতিষ্ঠানে বৃক্ষ রোপণ অভিযানের অংশ হিসেবে রাজধানীর বেইলী রোডে সিদ্ধেশরী গার্লস স্কুলে লিচু গাছের চারা রোপণ করেন।

#

খায়ের/মাহমুদ/ফারহানা/মোশারফ/আব্বাস/২০১৯/২০৫৮ ঘণ্টা

তথ্যবিবরণী নম্বর :৩১৯৯

বঙ্গবন্ধুকে ইতিহাস থেকে মুছে ফেলার ষড়যন্ত্র হয়েছিল

---পরিবেশ মন্ত্রী

ঢাকা, ১১ ভাদ্র (২৬ আগস্ট) :

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, বঙ্গবন্ধুর জন্ম না হলে বাঙালি জাতি কখনোই একটি স্বাধীন রাষ্ট্র পেতো না। ১৯৭৫ সালে একটি চক্র বঙ্গবন্ধুকে সপরিবারে হত্যা করার মাধ্যমে আমাদের মহান স্বাধীনতায় কুঠারাঘাত করেছে। একই সাথে বঙ্গবন্ধুকে ইতিহাস থেকে মুছে ফেলার ষড়যন্ত্র হয়েছিল।

আজ রাজধানীর মতিঝিলে বনশিল্প উন্নয়ন কর্পোরেশন মিলনায়তনে জাতীয় শোক দিবস উপলক্ষে আয়োজিত জাতির পিতা বঙ্গবন্ধু শেখ মুজিবুর রহমানের স্মরণ সভায় প্রধান অতিথির বক্তব্যে তিনি এসব কথা বলেন।

বনশিল্প উন্নয়ন কর্পোরেশনের চেয়ারম্যান মোহাম্মদা আহসানুল জব্বারের সভাপতিত্বে শোক সভায় বিশেষ অতিথি হিসেবে উপস্থিত ছিলেন পরিবেশ উপমন্ত্রী হাবিবুন নাহার।

#

পাশা/ফারহানা/রফিকুল/আব্বাস/২০১৯/২০৫৫ ঘণ্টা

তথ্যবিবরণী নম্বর : ৩১৯৮

**বঙ্গবন্ধু জনগণের কল্যাণে আন্দোলন করেছিলেন**

 **---শিল্পমন্ত্রী**

ঢাকা, ১১ ভাদ্র (২৬ আগস্ট) :

 শিল্পমন্ত্রী নূরুল মজিদ মাহমুদ হুমায়ূন বলেছেন, জাতির পিতা বঙ্গবন্ধু শেখ মুজিবুর রহমান জনগণকে নিয়ে জনগণের কল্যাণে আন্দোলন করেছিলেন। তাঁর পদাঙ্ক অনুসরণ করে সবাইকে সাথে নিয়ে দেশের কল্যাণে কাজ করতে হবে।

 মন্ত্রী আজ জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী উপলক্ষে বাংলাদেশ ক্ষুদ্র ও কুটির শিল্প করপোরেশন (বিসিক) এর সম্মেলন কক্ষে আয়োজিত আলোচনা অনুষ্ঠানে প্রধান অতিথির বক্তৃতায় এসব কথা বলেন। অনুষ্ঠানে বিশেষ অতিথি ছিলেন শিল্প প্রতিমন্ত্রী কামাল আহমেদ মজুমদার ও শিল্পসচিব মোঃ আবদুল হালিম। বিসিকের চেয়ারম্যান মোশ্তাক হাসান অনুষ্ঠানে সভাপতিত্ব করেন।

 শিল্পমন্ত্রী এ সময় শিল্প মন্ত্রণালয়ের আওতাধীন অলাভজনক শিল্পপ্রতিষ্ঠানসমূহকে লাভজনক করার জন্য কলকারখানায় কর্মরত সকল শ্রমিক-কর্মচারী-কর্মকর্তার প্রতি আহ্বান জানান।

 শিল্প প্রতিমন্ত্রী বলেন, জাতির পিতার সোনার বাংলা বিনির্মাণে তাঁর স্থাপিত বিসিককে গুরুদায়িত্ব পালন করতে হবে। স্থানীয় কাঁচামালের ভিত্তিতে দেশের সর্বত্র গুচ্ছ শিল্পাঞ্চল স্থাপন করে কর্মসংস্থান নিশ্চিত করতে হবে। দেশের শিল্পখাতকে উত্তরোত্তর উন্নতির পথে নিয়ে গেলে জাতির পিতার আত্মা শান্তি পাবে বলে তিনি উল্লেখ করেন। ট্রেড ইউনিয়নের নেতৃবৃন্দকে টেন্ডার, প্রমোশন প্রক্রিয়ায় হস্তক্ষেপ না করার আহ্বান জানিয়ে প্রতিমন্ত্রী বলেন, সকলকে কর্মস্থলের নিয়ম ও প্রটোকল মেনে চলতে হবে।

 শিল্প সচিব ন্যায়পরায়ণতার সাথে নিজ নিজ দায়িত্ব পালন করে জাতির পিতার প্রতি ভালোবাসা, শ্রদ্ধা ও কৃতজ্ঞতার বহিঃপ্রকাশ ঘটানোর জন্য শিল্প মন্ত্রণালয় ও এর অধীন দপ্তর ও সংস্থার কর্মকর্তা, কর্মচারী ও শ্রমিকদের প্রতি আহ্বান জানান।

#

মাসুম/মাহমুদ/রফিকুল/রেজাউল/২০১৯/২০৪২ ঘণ্টা

তথ্যবিবরণী নম্বর : ৩১৯৭

**সদরঘাটের টার্মিনাল এলাকা বাড়ানো হবে**

**---নৌপরিবহন প্রতিমন্ত্রী**

ঢাকা, ১১ ভাদ্র (২৬ আগস্ট) :

নৌপরিবহন প্রতিমন্ত্রী খালিদ মাহ্মুদ চৌধুরী বলেছেন, যাত্রীর চাপ কমাতে ঢাকার সদরঘাটের টার্মিনাল এলাকা বাড়ানো হবে। একই সাথে যাত্রী পরিবহন ও নৌযানের সেবা আরো বাড়ানো হবে।

আজ ঢাকায় সিরডাপ মিলনায়তনে ঢাকার শ্মশানঘাট, নারায়ণগঞ্জ, চাঁদপুর ও বরিশালে যাত্রী টার্মিনাল নির্মাণের লক্ষ্যে ফিজিবিলিটি স্টাডি বিষয়ক কর্মশালায় প্রধান অতিথির বক্তৃতায় প্রতিমন্ত্রী এসব কথা বলেন। নৌপরিবহন মন্ত্রণালয়, বিআইডব্লিউটিএ এবং বিশ্বব্যাংক যৌথভাবে এ কর্মশালার আয়োজন করে।

প্রতিমন্ত্রী বলেন, ৫০ বছর আগের নৌযান নয়, আধুনিক নৌযানের মাধ্যমে যাত্রী পরিবহনে লঞ্চ মালিকদের এগিয়ে আসতে হবে। মানুষের চাহিদা ও সক্ষমতার দিক বিবেচনা করে অত্যাধুনিক নৌযান নির্মাণ করতে হবে।

বিআইডব্লিউটিএ’র চেয়ারম্যান কমডোর এম মাহবুব-উল-ইসলামের সভাপতিত্বে অনুষ্ঠানে অন্যান্যের মধ্যে বক্তব্য রাখেন নৌপরিবহন মন্ত্রণালয়ের সচিব মোঃ আবদুস সামাদ, বিশ্বব্যাংকের টিম লিডার রাজিন্দার খাজাঞ্চি, লঞ্চ মালিক সমিতির উপদেষ্টা গোলাম কিবরিয়া টিপু এবং অভ্যন্তরীণ নৌ-চলাচল (যাত্রী পরিবহন) কর্তৃপক্ষের চেয়ারম্যান মাহবুব উদ্দিন আহমেদ বীর বিক্রম ।

#

জাহাঙ্গীর/মাহমুদ/ফারহানা/রফিকুল/আব্বাস/২০১৯/২০০০ ঘণ্টা

তথ্যবিবরণী নম্বর : ৩১৯৬

**বিজয় দিবসের আগেই মুক্তিযোদ্ধাদেরকে পরিচয়পত্র দেওয়া হবে**

**---মুক্তিযুদ্ধ বিষয়ক মন্ত্রী**

ঢাকা, ১১ ভাদ্র (২৬ আগস্ট) :

মুক্তিযুদ্ধ বিষয়ক মন্ত্রী আ ক ম মোজাম্মেল হক বলেছেন, আগামী বিজয় দিবসের আগেই বীর মুক্তিযোদ্ধাদেরকে স্থায়ী ডিজিটাল পরিচয়পত্র প্রদান করা হবে। এই পরিচয়পত্রে উল্লেখ থাকবে একজন বীর মুক্তিযোদ্ধা কোন্ কোন্ সুবিধা পাবেন।

মন্ত্রী আজ ঢাকার রূপনগর দুয়ারিপাড়ায় ঢাকা জেলা মুক্তিযোদ্ধা কল্যাণ সমিতি আয়োজিত জাতির পিতা বঙ্গবন্ধু শেখ মুজিবুর রহমানের ৪৪তম শাহাদতবার্ষিকী ও জাতীয় শোক দিবস উপলক্ষে আয়োজিত আলোচনা সভায় প্রধান অতিথির বক্তব্যে এসব কথা বলেন।

মন্ত্রী আরো বলেন, মুজিব বর্ষে ২২ হাজার মুক্তিযোদ্ধাকে বাড়ি করে দেয়া হবে। মুক্তিযোদ্ধাদের বিনামূল্যে চিকিৎসার সকল ব্যবস্থা করা হচ্ছে কিন্তু অনেক মুক্তিযোদ্ধা না জানার কারণে এ সুবিধা গ্রহণ করতে পারছেন না ।

ঢাকা জেলা মুক্তিযোদ্ধা কল্যাণ সমিতির সভাপতি বীর মুক্তিযোদ্ধা আলহাজ আমীর হোসেন মোল্লার সভাপতিত্বে অনুষ্ঠিত আলোচনা সভায় প্রধান বক্তার বক্তব্য রাখেন মুক্তিযুদ্ধ বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি বীর মুক্তিযোদ্ধা শাজাহান খান এমপি। অন্যান্যের মধ্যে বক্তব্য রাখেন বাংলাদেশ মুক্তিযোদ্ধা সংসদের সাবেক চেয়ারম্যান বীর মুক্তিযোদ্ধা মেজর জেনারেল (অবঃ) হেলাল মোর্শেদ চৌধুরী, মুক্তিযোদ্ধা কেন্দ্রীয় সমন্বয় পরিষদের সদস্য সচিব বীর মুক্তিযোদ্ধা ওসমান আলী প্রমুখ।

#

দীপংকর/মাহমুদ/মোশারফ/আব্বাস/২০১৯/২০১০ ঘণ্টা

তথ্যবিবরণী নম্বর : ৩১৯৫

ইউএনএফপিএ এর প্রতি স্থানীয় সরকার মন্ত্রী

কর্মক্ষেত্রে জেন্ডার সমতা প্রতিষ্ঠায় সহায়তা করুন

ঢাকা, ১১ ভাদ্র (২৬ আগস্ট) :

স্থানীয় সরকার মন্ত্রী মোঃ তাজুল ইসলাম কর্মক্ষেত্রে জেন্ডার সমতার প্রাতিষ্ঠানিকীকরণে জাতিসংঘ জনসংখ্যা তহবিল (ইউএনএফপিএ) এর প্রতি আহ্বান জানিয়েছেন।

আজ সচিবালয়ে মন্ত্রীর কক্ষে বাংলাদেশে নিযুক্ত ইউএনএফপিএ এর প্রতিনিধি ড. আশা টরকেলসেন
(Dr. Asa Torkelsson) সাক্ষাৎ করতে আসলে তিনি এ আহ্বান জানান।

 মন্ত্রী বলেন, সরকার স্থানীয় সরকার প্রকৌশল অধিদপ্তর-সহ অন্যান্য প্রতিষ্ঠানের উন্নয়ন কর্মকাণ্ডের সকল স্তরে জেন্ডার সমতা অর্জনের লক্ষ্যে নারীদের অধিক হারে অংশগ্রহণ করতে এবং তাদের নিজ নিজ ক্ষেত্রে সামর্থ বৃদ্ধির চেষ্টা করছে। এজন্য তাদের নিরাপদ মাতৃত্ব ও প্রজনন-সহ অন্যান্য ক্ষেত্রে সহায়তা প্রয়োজন।

ইউএনএফপিএ প্রতিনিধি মন্ত্রীকে জানান, তারা কক্সবাজারের রোহিঙ্গা ক্যাম্পে স্থানীয় সরকার প্রকৌশল অধিদপ্তর ও জনস্বাস্থ্য প্রকৌশল অধিদপ্তরের সাথে যৌথভাবে “জরুরিভিত্তিতে রোহিঙ্গা সঙ্কট মোকাবিলায় মাল্টি-সেক্টর প্রকল্প (Emergency Multi-sector Rohinga Crisis Response Project)’’ এ কাজ করছে। তিনি বলেন, এ বছর নভেম্বর মাসে ইউএনএফপিএ এর উদ্যোগে কেনিয়ার রাজধানী নাইরোবিতে অনুষ্ঠিতব্য নাইরোবি কমিটমেন্টে নারীর ক্ষমতায়নে বাংলাদেশের সফলতা তুলে ধরা হবে।

এ সময় স্থানীয় সরকার বিভাগের অতিরিক্ত সচিব ড. কাজী আনোয়ারুল হক, ইউএনএফপিএ এর প্রোগ্রাম বিশেষজ্ঞ শামীমা পারভীন প্রমুখ উপস্থিত ছিলেন।

#

হাসান/মাহমুদ/রফিকুল/আব্বাস/২০১৯/১৯৪৪ ঘণ্টা

তথ্যবিবরণী নম্বর : ৩১৯৪

**জনগণই বিএনপিকে লাল কার্ড দেখিয়েছে**

**---তথ্যমন্ত্রী**

ঢাকা, ১১ ভাদ্র (২৬ আগস্ট) :

তথ্যমন্ত্রী ও আওয়ামী লীগের প্রচার সম্পাদক ড. হাছান মাহমুদ বলেছেন, ‘রাজনীতির নামে জনগণের ওপর পেট্রোল বোমা নিক্ষেপ আর দিনের পর দিন জনগণকে অবরুদ্ধ করে রাখার কারণে জনগণ ইতোমধ্যেই বিএনপিকে লাল কার্ড দেখিয়ে দিয়েছে। আর লাল কার্ড পেয়ে তাদের অবস্থান এখন মাঠের বাইরে!’

সম্প্রতি বিএনপি নেতা নজরুল ইসলাম খানের ‘প্রধানমন্ত্রীকে লাল কার্ড দেখানো হবে’ এমন মন্তব্যের বিষয়ে সাংবাদিকরা মন্ত্রীর দৃষ্টি আকর্ষণ করলে তিনি আরো বলেন, ‘নজরুল ইসলাম খান-সহ বিএনপি নেতারা এ ধরনের মন্তব্য দীর্ঘদিন ধরে করে আসছেন কিন্তু যারা লাল কার্ড পেয়ে ইতোমধ্যেই রাজনীতির মাঠের বাইরে, তারা আবার কাকে লাল কার্ড দেখাবেন!’

আজ ঢাকায় সচিবালয়ে তথ্য মন্ত্রণালয়ের সভাকক্ষে বাংলাদেশ চলচ্চিত্র সাংবাদিক সমিতি (বাচসাস) এর নবনির্বাচিত কমিটির সাথে মতবিনিময় শেষে সাংবাদিকদের প্রশ্নের জবাব দেন তথ্যমন্ত্রী। মন্ত্রণালয়ের অতিরিক্ত সচিব মোঃ আজহারুল হক এসময় উপস্থিত ছিলেন।

এ সময় বিএনপি মহাসচিব মির্জা ফখরুলের মন্তব্য ‘রোহিঙ্গা সমস্যা সমাধানে সরকার ব্যর্থ’ এর জবাবে মন্ত্রী বলেন, ‘রোহিঙ্গাদের আশ্রয়দানে বাংলাদেশের মানবিক ভূমিকা বিশ্বব্যাপী প্রশংসিত। স্থানীয় জনগণও মানবিক দৃষ্টিকোণ থেকে তাদের প্রতি সাহায্যের হাত বাড়িয়েছিল। কিন্তু ক্রমে স্থানীয় জনগণই সেখানে সংখ্যালঘুতে পরিণত হয়েছে। মনে রাখতে হবে, মানবিক কারণে যাদের আশ্রয় দেয়া হয়েছে, তাদের জোর করে সরিয়ে দেয়া যায় না।’

‘রোহিঙ্গা প্রত্যাবাসনে তাদের ফেলে আসা বাসভূমের ওপর যে আস্থা ফেরানো প্রয়োজন, সেজন্য মিয়ানমারকেই কাজ করতে হবে’ উল্লেখ করে মন্ত্রী বলেন, ‘তবে কিছু এনজিও রোহিঙ্গা প্রত্যাবাসনের বিপক্ষে কাজ করছে। কারণ রোহিঙ্গারা এদেশে থাকলে তাদের ‘ফান্ড’ পেতে সুবিধা হয়, যাতে তারা নিজেরাও হৃষ্টপুষ্ট হতে পারে। সবকিছুর ওপরে রোহিঙ্গা প্রত্যাবাসনের বিষয়ে বাংলাদেশের কূটনৈতিক তৎপরতা ও বিদেশি চাপ অব্যাহত রয়েছে। মির্জা ফখরুল এ বিষয়গুলো বুঝতে পারেননি।’

তথ্যমন্ত্রী বাচসাসের প্রথম নারী সভাপতি নির্বাচিত হওয়ায় ফালগুনী হামিদকে অভিনন্দন জানিয়ে বলেন, ‘দেশে সাংবাদিক সংগঠনগুলোর মধ্যে একান্ন বছরে পা রাখা বাচসাস সবচেয়ে পুরনোদের অন্যতম। চলচ্চিত্রের বিভিন্ন শাখায় বাচসাস পুরস্কার অত্যন্ত জনপ্রিয়। চলচ্চিত্র শিল্পের বিকাশ ও উৎকর্ষ সাধনে এ সংগঠন তাদের গুরুত্বপূর্ণ ভূমিকা অব্যাহত রাখবে বলে আমার বিশ্বাস।’

‘১৯৫৭ সালে জাতির পিতা বঙ্গবন্ধুর হাতে এফডিসি’র গোড়াপত্তনে এদেশের চলচ্চিত্র শিল্প যাত্রা শুরু করে এবং ১৯৫৯ সালে প্রথম চলচ্চিত্র নির্মিত হয়’ উল্লেখ করে ড. হাছান বলেন, ‘প্রধানমন্ত্রী শেখ হাসিনার সরকার চলচ্চিত্র শিল্পকে নতুন জীবনদানে গাজীপুরে বঙ্গবন্ধু ফিল্ম সিটি নির্মাণ, এফডিসিতে নতুন বহুতল ভবন নির্মাণ, জেলা তথ্য কমপ্লেক্সগুলোতে একশ’ আসনের পরিবর্তে তিনশ’ আসনের হল নির্মাণ, প্রেক্ষাগৃহ সংস্কার ও পুনরায় চালু করতে সহজ শর্তে ঋণদানসহ বিভিন্ন প্রকল্প হাতে নিয়েছে। সমাজের বিত্তবানদেরও উচিত এ খাতে বিনিয়োগ করা।’

বাচসাস সভাপতি ফালগুনী হামিদ এ সময় চলচ্চিত্র ও টেলিভিশন শিল্পকে বাঁচাতে বিদেশি টিভি চ্যানেলে বিজ্ঞাপন প্রচার ও অনুমতিহীন ডাবিংকৃত বিদেশি সিরিয়াল বন্ধ এবং কেবল লাইনে দেশের টিভি চ্যানেলগুলোকে প্রথমে স্থান দেয়ার জন্য তথ্যমন্ত্রীকে আন্তরিক ধন্যবাদ জানান। বাচসাসের পক্ষে বিভিন্ন প্রস্তাবনা সংবলিত একটি পত্রও মন্ত্রীকে হস্তান্তর করেন তিনি।

বাচসাস কার্যনির্বাহী কমিটির সদস্যদের মধ্যে বাদল আহমেদ, সৈকত সালাউদ্দিন, কামরুজ্জামান বাবু, রিমন মাহফুজ, মঈন আবদুল্লাহ, রাহাদ সাইফুল, শফিকুল আলম মিলন, মুজাহিদ সামিউল্লাহ, শ্রাবণী হালদার, আবু সুফিয়ান রতন, লিটন এরশাদ, আবিদা নাসরিন কলি, ইব্রাহিম খলিল খোকন, অঞ্জন রহমান, রেজাউল করিম রেজা, তুষার আদিত্য, লিটন রহমান, মাহমুদ মানজুর প্রমুখ সভায় অংশ নেন।

#

আকরাম/মাহমুদ/মোশারফ/আব্বাস/২০১৯/১৯২৬ ঘণ্টা

তথ্যবিবরণী নম্বর : ৩১৯৩

অভিনেতা বাবরের মৃত্যুতে তথ্য মন্ত্রণালয়ের মন্ত্রী, প্রতিমন্ত্রী ও সচিবের শোক

ঢাকা, ১১ ভাদ্র (২৬ আগস্ট) :

চলচ্চিত্র অভিনেতা খলিলুর রহমান বাবরের মৃত্যুতে গভীর শোক ও দুঃখ প্রকাশ করেছেন তথ্য মন্ত্রণালয়ের মন্ত্রী ও আওয়ামী লীগের প্রচার সম্পাদক ড. হাছান মাহমুদ, প্রতিমন্ত্রী ডাঃ মোঃ মুরাদ হাসান এবং সচিব আবদুল মালেক।

তাঁরা প্রয়াতের আত্মার মাগফিরাত কামনা করেন ও শোকসন্তপ্ত পরিবারের প্রতি গভীর সমবেদনা জানান।

#

আকরাম/মাহমুদ/মোশারফ/আব্বাস/২০১৯/১৯১২ ঘণ্টা

তথ্যবিবরণী নম্বর :৩১৯২

বঙ্গবন্ধুই প্রথম দুর্যোগের পূর্ব প্রস্তুতিমূলক ব্যবস্থার গুরুত্ব অনুভব করেন

---ত্রাণ প্রতিমন্ত্রী

ঢাকা, ১১ ভাদ্র (২৬ আগস্ট) :

দুর্যোগ ব্যবস্থাপনা ও ত্রাণ প্রতিমন্ত্রী ডাঃ মোঃ এনামুর রহমান বলেছেন, ভৌগোলিক অবস্থানের কারণে বাংলাদেশ ঘূর্ণিঝড়ের মতো দুর্যোগের ক্রমাগত শিকার হয়ে আসছে। দুর্যোগের নিয়মিত ক্ষয়ক্ষতি সত্ত্বেও ষাটের দশক পর্যন্ত দুর্যোগ ব্যবস্থাপনা মানেই ছিল দুর্যোগ পরবর্তী পদক্ষেপ। ১৯৭০ সালে এ ভূখণ্ডে ঘটে যাওয়া ইতিহাসের অন্যতম মর্মান্তিক ঘূর্ণিঝড়ে ১০ লাখের অধিক মানুষ মারা যাওয়ার বিষয়টি বাঙালি জাতির অবিসংবাদিত নেতা জাতির পিতা বঙ্গবন্ধু শেখ মুজিবুর রহমানকে অত্যন্ত মর্মাহত করে। তিনি সে সময় নির্বাচনী প্রচার কাজ ফেলে ঘূর্ণিদুর্গত অবহেলিত মানুষের মাঝে ছুটে যান। তখনই তিনি দুর্যোগের পূর্ব প্রস্তুতিমূলক একটি ব্যবস্থার গুরুত্ব অনুভব করেন। দুর্যোগ ব্যবস্থাপনা ধারণার ‘প্যারাডাইম শিফট’এর সূচনা মূলত সেখানেই।

প্রতিমন্ত্রী আজ ঢাকায় বাংলাদেশ রেড ক্রিসেন্ট সোসাইটি প্রাঙ্গণে যুব রেড ক্রিসেন্ট স্বেচ্ছাসেবক সামাবেশে প্রধান অতিথির বক্তৃতায় এসব কথা বলেন। বাংলাদেশ রেড ক্রিসেন্ট সোসাইটির চেয়ারম্যান হাফিজ আহমদ মজুমদার, এমপি এর সভাপতিত্বে সমাবেশে বিশেষ অতিথি হিসেবে বক্তৃতা করেন সোসাইটির ভাইস চেয়ারম্যান প্রফেসর ডাঃ মোঃ হাবিবে মিল্লাত, এমপি এবং দুর্যোগ ব্যবস্থাপনা ও ত্রাণ মন্ত্রণালয়ের সিনিয়র সচিব মোঃ শাহ্ কামাল।

প্রতিমন্ত্রী আরো বলেন, বাংলাদেশের উপকূলীয় ১৩টি জেলার ৪০টি উপজেলায় সিপিপি (ঘূর্ণিঝড় প্রস্তুতি কর্মসূচি)’র কার্যক্রম চলমান আছে। এছাড়া দুর্যোগ ঝুঁকিপূর্ণ নদী তীরবর্তী ফরিদপুর, মাদারীপুর, শরিয়তপুর, গোপালগঞ্জ, চাঁদপুর এবং ঝালকাঠি জেলায় স্বেচ্ছাসেবক নিয়োগসহ অন্যান্য কার্যক্রম চলমান রয়েছে। সিপিপির কার্যক্রম আরো শক্তিশালী ও গতিশীল করতে সরকার বিভিন্ন পদক্ষেপ গ্রহণ করেছে। এরই অংশ হিসেবে সরকার ঢাকার বড় মগবাজার এলাকায় বাংলাদেশ রেড ক্রিসেন্ট সোসাইটি প্রাঙ্গণে একটি আধুনিক ভবন নির্মাণের পরিকল্পনা গ্রহণ করেছে যেখানে প্রশাসনিক ও সাংগঠনিক কার্যক্রম পরিচালনার জন্য পর্যাপ্ত স্থান, সভাকক্ষ, মঞ্চ-সহ মিলনায়তন, অত্যাধুনিক ওয়্যারলেস স্টেশন, অপারেশন/নিয়ন্ত্রণকক্ষ, নামাজকক্ষ, সংরক্ষণাগার, আবাসিক

সুবিধা-সহ প্রশিক্ষণ ইনস্টিটিউট, লাইব্রেরি, পার্কিং-সহ প্রয়োজনীয় সুযোগ-সুবিধা থাকবে। এটিকে একটি ‘সেন্টার অভ্ এক্সিলেন্স’ হিসেবে গড়ে তোলা হবে।

পরে প্রতিমন্ত্রীর উপস্থিতিতে ‘সিপিপি ভবন’ নির্মাণের লক্ষ্যে সমঝোতা স্মারক স্বাক্ষরিত হয়। মন্ত্রণালয়ের পক্ষে দুর্যোগ ব্যবস্থাপনা ও ত্রাণ মন্ত্রণালয়ের সিনিয়র সচিব মোঃ শাহ্ কামাল এবং সোসাইটির পক্ষে রেড ক্রিসেন্ট সোসাইটির মহাসচিব মোঃ ফিরোজ সালাহ্ উদ্দিন সমঝোতা স্মারকে স্বাক্ষর করেন।

#

সেলিম/মাহমুদ/মোশারফ/আব্বাস/২০১৯/১৭৪০ ঘণ্টা

তথ্যবিবরণী নম্বর : ৩১৯১

বাণিজ্য মন্ত্রণালয়ের কর্মকর্তাদের সাথে সিঙ্গাপুরের ব্যবসায়ী প্রতিনিধিদলের মতবিনিময়

ঢাকা, ১১ ভাদ্র (২৬ আগস্ট) :

বাংলাদেশ সফররত সিঙ্গাপুর বিজনেস ফেডারশনের নির্বাহী পরিচালক ঝড়ড় ডবর ঈযরবয এর নেতৃত্বে ১৮ সদস্যের একটি প্রতিনিধিদল আজ বাণিজ্য মন্ত্রণালয়ের কর্মকর্তাদের সাথে বাণিজ্য সংক্রান্ত বিভিন্ন বিষয় পর্যালোচনার জন্য এক মতবিনিময় সভায় মিলিত হয়।

বাণিজ্য মন্ত্রণালয়ের রপ্তানি অনুবিভাগের অতিরিক্ত সচিব তপন কান্তি ঘোষ সভায় বাণিজ্য মন্ত্রণালয়ের পক্ষে নেতৃত্ব দেন। ডব্লিউটিও সেলের মহাপরিচালক-সহ বাংলাদেশে বিনিয়োগ উন্নয়ন কর্তৃপক্ষ, রপ্তানি উন্নয়ন ব্যুরো এবং সংশ্লিষ্ট দপ্তরের কর্মকর্তাগণ সভায় উপস্থিত ছিলেন।

সভার শুরুতে রপ্তানি উইংয়ের যুগ্মসচিব আবদুর রহিম খান বাংলাদেশের বিনিয়োগ ও ব্যবসার পরিবেশ সম্পর্কিত বিভিন্ন তথ্য ও উপাত্ত তুলে ধরেন। এরপর অতিরিক্ত সচিব তপন কান্তি ঘোষ বাণিজ্য মন্ত্রণালয়ের বিভিন্ন দপ্তরের কর্মকা-, আমদানি ও রপ্তানির জন্য সনদ গ্রহণ প্িরক্রয়া, কোম্পানি গঠনের জন্য রেজিস্ট্রেশন প্রক্রিয়ার ডিজিটালাইজেশন, বিনিয়োগের জন্য ওয়ান স্টপ সার্ভিস-সহ বাংলাদেশে বিনিয়োগের সুবিধাসমূহ সবিস্তারে তুলে ধরেন। তিনি সিঙ্গাপুরের ব্যবসায়ী ও বিনিয়োগকারীদেরকে বাংলাদেশে আরো বেশি বিনিয়োগের আহ্বান জানান।

সিঙ্গাপুরের ব্যবসায়ীরা বাংলাদেশে বিনিয়োগে তাদের আগ্রহ প্রকাশ করেন এবং বিনিয়োগ-পরবর্তী সময়ে তাদের পণ্য বিদেশে রপ্তানির জন্য বাণিজ্য মন্ত্রণালয়ের পক্ষ থেকে সহযোগিতা প্রদানের জন্য অনুরোধ জানান।

সিঙ্গাপুরের সাথে বাংলাদেশের দ্বিপাক্ষিক ব্যবসা-বাণিজ্য বৃিদ্ধতে এ সভা সহায়ক ভূমিকা রাখবে বলে আশা করা হচ্ছে।

#

বকসী/মাহমুদ/মোশারফ/আব্বাস/২০১৯/১৭২৫ ঘণ্টা

তথ্যবিবরণী নম্বর : ৩১৯০

**দেশের ডেঙ্গু পরিস্থিতি**

ঢাকা, ১১ ভাদ্র (২৬ আগস্ট) :

 স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের সর্বশেষ তথ্য অনুযায়ী গত জানুয়ারি থেকে আজ পর্যন্ত হাসপাতালগুলোতে সর্বমোট ডেঙ্গু আক্রান্ত ভর্তি রোগীর সংখ্যা ৬৪ হাজার ৭৬৫ জন। তার মধ্যে চিকিৎসা শেষে ছাড়পত্র নিয়ে চলে গেছেন ৫৯ হাজার ৩০ জন। এ যাবত ৫২ জনের মৃত্যু ডেঙ্গুজনিত বলে নিশ্চিত করা হয়েছে ।

 বর্তমানে সারা দেশের হাসপাতালগুলোতে ভর্তিকৃত ডেঙ্গুরোগী আছেন ৫ হাজার ৫৬২ জন, যার মধ্যে ঢাকার ৪১টি সরকারি ও বেসরকারি হাসপাতালে ভর্তি আছেন ৩ হাজার ৮১ জন।

 গত ২৪ ঘণ্টায় সারা দেশে নতুন ১ হাজার ২৫১ জন ডেঙ্গুরোগী হাসপাতালে ভর্তি হয়েছেন, যার মধ্যে ঢাকা শহরে ৫৭৭ জন।

#

স্বাস্থ্য অধিদপ্তর/অনসূয়া/পরীক্ষিৎ/জসীম/আসমা/২০১৯/১৪৪৫ ঘণ্টা

তথ্যবিবরণী নম্বর : ৩১৮৯

**নদী বন্দরসমূহে ১ নম্বর সতর্ক সংকেত বহাল**

ঢাকা, ১১ ভাদ্র (২৬ আগস্ট) :

কুমিল্লা, নোয়াখালী, খুলনা, পটুয়াখালী, চট্টগ্রাম এবং কক্সবাজার অঞ্চলসমূহের উপর দিয়ে দক্ষিণ অথবা দক্ষিণ-পূর্ব দিক থেকে ঘন্টায় ৪৫-৬০ কি.মি. বেগে বৃষ্টি অথবা বজ্রবৃষ্টিসহ অস্থায়ীভাবে দমকা অথবা ঝড়ো হাওয়া বয়ে যেতে পারে। এসব এলাকার নদী বন্দরসমূহকে ১ নম্বর সতর্ক সংকেত দেখিয়ে যেতে বলা হয়েছে। সমুদ্র বন্দরসমূহের জন্য কোনো সতর্কবার্তা নেই।

 দুর্যোগ ব্যবস্থাপনা ও ত্রাণ মন্ত্রণালয়ের ন্যাশনাল ডিজাস্টার রেসপন্স কো-অর্ডিনেশন সেন্টারের দুপুর
২ টার প্রতিবেদন অনুযায়ী আজ এ তথ্য পাওয়া গেছে।

 আজ সকাল ৯টা থেকে ২৪ ঘণ্টার পূর্ভাবাস অনুযায়ী খুলনা**,** বরিশাল**,** চট্টগ্রাম ও সিলেট বিভাগের কিছু কিছু জায়গায় এবং রংপুর**,** রাজশাহী**,** ঢাকা ও ময়মনসিংহ বিভাগের দু**’**এক জায়গায় অস্থায়ী দমকা হাওয়াসহ হালকা থেকে মাঝারি ধরনের বৃষ্টি অথবা বজ্রসহ বৃষ্টি হতে পারে।

 সব নদ-নদীর পানি বিপদসীমার নীচে রয়েছে।

#

কাদের/অনসূয়া/রবি/আসমা/২০১৯/১৪৪৫ ঘণ্টা